פּאַפּיר איז דאָך ווײַס

פּאַפּיר איז דאָך ווײַס, און טינט איז דאָך שוואַרץ
צו דיר מײַן, זיס־לעבן, ציט דאָך מײַן האַרץ.
כ´וואָלט שטענדיק געזעסן דרײַ טעג נאָכאַנאַנד,
צו קושן דײַן שײן פּנים אין צו האַלטען דײַן האַנט.

אָי דאַמאָלס װאָלט איך געװאוסט פֿון אַ װעלט,

כ´װאָלט שטענדיג געאַרבעט, געאַקערט אין פֿעלד;

מיט פֿיעל פֿאַרגעניגען װאָלט איך מיט דיר פֿאַרנראַכט,

כ´װאָלט געזעסען מיט דיר בײ טאָג און בײַ נאַכט.

נעכטן בײַ נאַכט בין איך אויף אַ חתונה געווען:
פֿיל שיינע מיידעלעך האָב איך דאָרט געזען,
פֿיל שיינע מיידעלעך, צו דיר קומט נישט גאָר,
צו דײַנע שוואַרצע אייגעלעך און צו דײַנע שוואַרצע האָר.

דײַן טאַליע, דײַן מינע דײַן, איידעלער פֿאַסאָן:
אין האַרצן ברענט אַ פֿײַער - מען זעהט עס ניט אָן!
נישטאָ אַזאַ מענטש, װאָס זאָל פֿילן ווי עס ברענט;

דער טויט און דאָס לעבן איז בײַ גאָט אין די הענד.

אַך דו ליעבער גאָט, װאַרף מיך נישט אַראָפּ,

גלײך מיר ניט צו קײן בױמעלע און נישט צו קײן סלופּ!

דאָס בױמעלע אַז עס בליהט איז דאָך זעהט שעהן,

װי העלפֿט מיר שױן גאָט מיט איהר צו דער חופּה צו געהן!

װי העלפֿט מיר שױן גאָט מיט איהר צו דער חופּה צו געהן!

אַך דו ליעבער גאָט, הער אױס מײן פֿערלאַנג:

דעם עושר גיסטו כבוד מיט אַ שעהנעם גאַנג;

מיר גיב אַ שטיבעלע אױף דעם גראָז דעם גרינעם,

אַז איך מיט מײן זיס־לעבען זאָלען װאױגען דרינען.

(פּױלען)